Il-kultura hija parti essenzjali mir-relazzjonijiet internazzjonali tal-UE Fit-23 ta' Mejju, il-Kunsill adotta konklużjonijiet dwar il-kultura fir-relazzjonijiet esterni tal-Unjoni Ewropea . Il-konklużjonijiet isegwu l-komunikazzjoni konġunta mir-Rappreżentant Għoli u l-Kummissjoni Ewropea tat-8 ta' Ġunju 2016 bit-titolu "Lejn Strateġija tal-UE għal relazzjonijiet kulturali internazzjonali" tat-8 ta' Ġunju 2016. Huma jipprovdu gwida dwar l- approċċ strateġiku tal-UE għar-relazzjonijiet kulturali internazzjonali. Il-konklużjonijiet jissottolinjaw li approċċ bħal dan għandu jkun minn isfel 'il fuq u għandu jirrispetta l-indipendenza tas-settur kulturali. Jirrikonoxxu li relazzjonijiet kulturali internazzjonali jistgħu jiżviluppaw biss billi jinkoraġġixxu d-diversità kulturali fi ħdan l-UE , u jappellaw għal konsistenza u koerenza fl-isforzi. Biex imexxi din il-ħidma 'l quddiem, il-Kunsill qabel li, bħala l-pass li jmiss, jitwaqqaf grupp ta' ħidma biex jgħin fit-tfassil ta' approċċ strateġiku komprensiv tal-UE għar-relazzjonijiet kulturali internazzjonali . Din il-ħidma ser tkun appoġġata mill-Kummissjoni u s-Servizz Ewropew għall-Azzjoni Esterna, imsejsa fuq il- pjattaforma ta' diplomazija kulturali stabbilita fl-2016 biex tgħin fil-promozzjoni tal-impenn kulturali tal-UE ma' pajjiżi terzi. Pjattaforma tad-diplomazija kulturali Strateġija ġdida li tqiegħed il-kultura fil-qalba tar-relazzjonijiet internazzjonali tal-UE - stqarrija għall-istampa mill-Kummissjoni tat-8 ta' Ġunju 2016 Ara l-paġna tal-laqgħa